สวัสดีค่ะ คือหนูมีอะไรกับแฟนประมานวันที่6-7เมษาเป็นครั้งสุดท้ายค่ะแฟนหลั่งในแต่หนูก็ทำความสะอาดทุกครั้งค่ะ วันที่23เมษาหนูซื้อที่ตรวจครรภ์มาตรวจ ตรวจไม่ขึ้นค่ะ พอผ่านไปครึ่งชั่วโมง ปจด.หนูมา เป็นอาทิตกว่าๆค่ะ เดือนพฤษภาวันที่23 ปจด.หนูก็มาปกติค่ะ แต่เวลาหนูปจด.มาหนูปวดท้องแรงมาก ปวดจนลุกไปไหนไม่ได้ เป็นประมาน5-6วันค่ะ แต่เดือนนี้มิถุนายนปจด.หนูยังไม่มา นี่ก็วันที่22แล้ว เป็นเพราะหนูเครียดคิดมากรึป่าวคะ ปจด.เลยยังไม่มา แต่ท้องหนูมันออกมาค่ะ ป่องๆ เหมือนคนท้องมาก แต่หนูก็พยายามคิดว่าหนูลงพุง หนูคนตัวเล็กมาก น้ำหนักไม่ถึง40 หนูมีสิทท้องมั้ยคะ หรือว่าหนูแค่จะอ้วนลงพุงคะ #หนูมีลูกแล้ว 1คนค่ะ อายุ2ขวบ1เดือน
สวัสดีค่ะ หากได้มีเพศสัมพันธ์วันที่ 6-7 เม.ย. แล้วได้ตรวจหาการตั้งครรภ์ในวันที่ 23 เม.ย. แล้วไม่พบ ก็แสดงว่าไม่มีการตั้งครรภ์เกิดขึ้นค่ะ และหากในวันเดียวกันนั้นประจำเดือนได้มาแล้ว และได้มาอีกครั้งในวันที่ 23 พ.ค. ก็ย่อมแสดงว่าไม่ได้มีการตั้งครรภ์เกิดขึ้นแต่อย่างใดและหากหลังจากที่มีประจำเดือนมา ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น ดังนั้น การที่ประจำเดือนยังไม่มา ควรรอต่อไปอีกซักระยะ เพราะหากมีปัจจัยต่างๆ ก็อาจทำให้ประจำเดือนมาช้าได้ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วเป็นต้นส่วนการที่มีท้องป่อง อาจเกิดจากการมีท้องอืด ซึ่งมักเป็นอาการที่จะพบในช่วงก่อนการมีประจำเดือนมาได้ค่ะ หรืออาจเกิดจากการมีน้ำหนักตัวเพิ่มขึ้น และมีไขมันไปสะสมที่หน้าท้องก็ได้ค่ะสำหรับอาการปวดประจำเดือนนั้น หากไม่เคยปวดมาก่อน และอาการปวดเป็นรุนแรงมากขึ้นเรื่อยๆ ในแต่ละรอบเดือน ก็ควรไปพบแพทย์เพื่อหาสาเหตุ เช่น มีเนื้องอกมดลูก เยื่อบุโพรงมดลูกเจริญผิดที่ มีช็อกโกแลตซีสต์ เป็นต้น